หุ้นไทยบวก8.61จุดเหนือ1,300สำเร็จ
หลังจากที่เฉียดไปเฉียดมา ก็มาเฮเอาวันสุดท้ายของสัปดาห์ เมื่อดัชนีหลักทรัพย์ปิดตลาดเหนือ 1,300 จุดได้สำเร็จ
2 พ.ย. 2555

หลังจากที่เฉียดไปเฉียดมา ก็มาเฮเอาวันสุดท้ายของสัปดาห์ เมื่อดัชนีหลักทรัพย์ปิดตลาดเหนือ 1,300 จุดได้สำเร็จ
ภาวะการซื้อขายหลักทรัพย์ไทยประจำวันที่ 2 พ.ย. 55 เคลื่อนไหวอยู่ในแดนบวกตลอดทั้งวัน โดยปรับขึ้นแตะระดับสูงสุดที่ 1,311.39 จุด และต่ำสุดที่ 1,304.93 จุด ก่อนปิดตลาดส่งท้ายสัปดาห์ที่ระดับ 1,306.60 จุด เพิ่มขึ้น 8.61 จุด หรือ +0.66% ด้วยมูลค่าการซื้อขายหนาแน่นอีกครั้งที่ 38,340.23 ล้านบาท
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
ADVANC มูลค่า 2,637.05 ล้านบาท  ปิดที่ 186.00 บาท -6.00 บาท (-3.12%)
PTT มูลค่า 1,917.62 ล้านบาท ปิดที่ 319.00 บาท +1.00 บาท (+0.31%)
SCC มูลค่า 1,838.16 ล้านบาท ปิดที่ 402.00 บาท +13.00 บาท (+3.34%) 
CPALL มูลค่า 1,560.73 ล้านบาท  ปิดที่ 40.75 บาท +0.75 บาท (+1.88%) 
TPIPL มูลค่า 1,451.41 ล้านบาท  ปิดที่ 16.10 บาท +1.10 บาท (+7.33%)
น.ส. ธีรดา ชาญยิ่งยงค์  ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟิลลิป (ประเทศไทย) กล่าวว่า ตลาดหุ้นวันศุกร์ที่ 2 พ.ย. ผันผวนแดนบวกตลอดทั้งวัน โดยได้รับปัจจัยบวกจากผลดีการกลับมาซื้อครั้งแรกของต่างชาติเมื่อวันที่ 1 พ.ย.ที่ผ่านมา ซึ่งเป็นการซื้อครั้งแรกในรอบ 8 วัน 
สำหรับทิศทางตลาดสัปดาห์หน้า ( 5-9 พ.ย.) ปัจจัยที่มีผลต่อการลงทุน คือ การเลือกตั้งประธานาธิบดีสหรัฐคนใหม่ ซึ่งจะทำให้ดัชนีระหว่างทางผันผวน การขึ้นของดัชนีมีแนวต้านที่ 1,320 จุด หรือลงมาที่แนวรับ 1,280 จุด